**TRODNEVNI ARANŽMAN**

**KRSTARENJE DUNAVOM KROZ ISTORIJU**

NACIONALNI PARK I ĐERDAPSKA KLISURA,

BEOGRADSKA, SMEDEREVSKA, RAMSKA I GOLUBAČKA TVRĐAVA,

LEPENSKI VIR, HE ĐERDAP, TRAJANOVA TABLA

3 DANA / 2 NOĆI (BRODOM I AUTOBUSOM)

**DATUMI POLAZAKA ZA SEZONU 2025**

|  |  |  |  |  |  |
| --- | --- | --- | --- | --- | --- |
| MAJ | JUN | JUL | AVGUST | SEPTEMBAR | OKTOBAR |
| 16 | **20** | **4, 11, 18, 25** | **1, 8, 15, 22** | **5, 19, 26** | **5** |

**Prvi dan: Beograd - Smederevo - Ram - Veliko Gradište - Golubac - Đerdapska Klisura - Donji Milanovac - Tekija – Kladovo (240km):** Sastanak putnika na pristaništu Beograd (Karađorđeva ulica, pored Brankovog mosta) u 07:15h, čekiranje putnika i ukrcavanje. Krstarenje započinjemo od Beogradske tvrđave prema Kladovu. Prolazi se pored Smederevske tvrđave, potom ušća reke Morave u Dunav, zatim srednjevekovne Ramske tvrđave, u delu gde je Dunav najširi na prostoru Srbije. Nastavak plovidbe pored Srebrnog jezera i Velikog Gradišta. Prolaskom pored Golubačke tvrđave, ulazi se u područje Nacionalnog parka Đerdap, poznatiji i kao Gvozdena kapija. Plovi se kroz najdužu i najdublju evropsku klisuru gde je Dunav i najlepši. Područje jedinstvene flore i faune svedoči o ostacima jednog od najstarijih naselja u Evropi – Lepenskom Viru. Prolazak pored Donjeg Milanovca, a zatim sledi prolazak kroz najuzbudljiviji deo Đerdapske klisure - Veliki i Mali Kazan, pored statue poslednjeg dačanskog kralja Decebala, a zatim i pored mesta gde je rimski car Trajan utisnuo svoj neizbrisiv trag u steni, poznato kao Trajanova tabla. Dolazak u Tekiju nakon cca 9,5 h sati plovidbe. Kraći transfer autobusom do Kladova. Smeštaj u hotelu “Aquastar Danube”. Večera. Noćenje.

**Drugi dan. Kladovo: Doručak. Slobodno vreme za Spa aktivnosti (bazeni, sauna...) ili odlazak na jedan od fakutativnih izleta:**

**IZLET 1: Kladovo – Arheološki Muzej – Rimska Diana – He Đerdap - Trajanov Most – Kladovo (3,5h).** Obilazak Arheološkog Muzeja Đerdap Koji Predstavlja Značajna svedočanstva o raznorodnim kulturama praistorijskog, rimskog i srednjovekovnog perioda na Dunavu. Sledi kraći obilazak rimskog utvrđenja Diana, a zatim i poseta Hidroelektrani Đerdap. Sagrađena je 1974. godine kao najveći projekat te godine u Evropi koji je značajno izmenio položaj Dunava, lokalnih sela kao i kulturno-istorijskih spomenika koji se nalaze u blizini. Poseta ostacima Trajanovog mosta. Nakon gradnje više od 1000 narednih godina most je važio za najveći na svetu. Gradio ga je rimski car Trajan početkom II veka, kako bi prešao Dunav i pokorio dačka plemena. Izlet završavamo u hotelu gde će uz zakusku biti upriličena degustacija lokalnih vina. Minimum za realizaciju 15 odraslih osoba.

**IZLET 2: Kladovo – Vratna – Rajačke Pimnice – Kladovo.** Dolazak u selo Vratna i obilazak tri najviša prirodna kamena mosta u Evropi, koji se nalaze nad istoimenom rekom. U blizini ovog prirodnog fenomena nalazi se i Manastir Vratna koji po predanju potiče iz XIV veka. Nastavak puta preko Negotina i dolazak u selo Rajac i poseta Rajačkim pimnicama. Prema zvaničnim podacima kompleks čini više od 160 grupisanih objekata ukopanih u zemlju i koji služe za proizvodnju i skladištenje vina. Ovaj vinogradarski kraj je poznat po izuzetno kvalitetnom vinu. Nakon obilaska, sledi degustacija vina i ručak. Minimum za realizaciju 15 odraslih osoba.

Večera u hotelu. Noćenje.

**Treći dan. Kladovo - Lepenski Vir – Kapetan Mišin Breg – Golubačka tvrđava - Beograd (240 Km)** Doručak. Polazak autobusa u 09:30h. Vožnja autobusom pored Dunava, foto stop na vidikovcu iznad Kazana. Dolazak na arheološko nalazište Lepenski vir, jedno od najstarijih urbanih naselja Evrope i sveta i predstavlja najveći domet kulture srednjeg kamenog doba (6.500. p.n.e.). Nakon obilaska sledi pauza za ručak u etno restoranu Kapetan Mišin Breg. Nastavak puta i pauza za razgledanje Golubačke tvrđave sagrađene sredinom XIV veka, više puta rušene, obnavljane i dograđivane kao granično utvrđenje između Srbije, Ugarske i Turske. Planirani dolazak u Beograd u večernjim satima.

**CENA ARANŽMANA IZRAŽENIMA U EVRIMA**

**Plaćanje se vrši po srednjem kursu NBS da dan uplate**

|  |  |  |  |
| --- | --- | --- | --- |
| SMEŠTAJ U DVOKREVETNOJ SOBI | SMEŠTAJ U JEDNOKREVETNOJ SOBI | DECA 0 - 6,99 GOD | DECA 7 – 11,99 GOD |
| 275€ PO OSOBI | **DOPLATA 50€** | **PRVO DETE BESPLATNO****DRUGO DETE 50%** | **50% POPUST** |

**Minimum 45 putnika je potrebno da se putovanje realizuje.**

**U cenu putovanja je uračunato:**

* Krstarenje prema programu od Beograda do Tekije prvog dana,
* Transfer autobusom (Tekija – Kladovo prvog dana i Tekija – Beograd poslednjeg dana),
* Doručak i ručak na brodu tokom plovidbe,
* Smeštaj u hotelu Aquastar Danube 4\* na bazi polupansiona (večera i doručak – švedski sto),
* Upotreba sadržaja Spa i Wellness centra u hotelu (bazen, sauna, jacuzzi, parno kupatilo, masažne fotelje, fitnes kabinet).
* Ručak u povratku trećeg dana putovanja,
* Ulaznice za lokalitete Lepenski Vir i Golubačka tvrđava,
* Usluge turističkog vodiča i lokalnih vodiča
* Troškovi organizacije putovanja.

**U cenu nije uključeno:**

* Konzumacija pića tokom plovidbe i u hotelu,
* Fakultativni izlet drugog dana putovanja (minimum za realizaciju izleta je 15 prijavljenih putnika)

Izlet 1 (Arheološka tura): 30€ po osobi, deca do 7 godina gratis, deca 7-11,99 godina 15€.

Izlet 2 (Vratna i Rajac): 45€ po osobi, deca do 7 godina gratis, deca 7-11,99 godina 25€.

Plaćanje fakultativnih izleta vrši se na recepciji hotela.

* Boravišne takse i osiguranje gosta na brodu i u hotelu (odrasli: 90,00 dinara po osobi i danu, deca 7 – 15 godina: 50,00 dinara po osobi i danu).
* Drugi individualni troškovi putnika (mini bar, usluge ručnih masaža, upotreba đakuzi kade, usluge pranja I peglanja veša…)

***Napomena:***

*Program je podložan promenama i dopunama u slučaju nepredviđenih okolnosti.*

*Program se može neznatno izmeniti do početka turističke sezone.*

*Predviđeno vreme krstarenja od Beograda do Tekije zavisi od uslova plovidbe.*

**Brod Aquastar Maxim (www.krstarenjedunavom.rs)** je napravljen 2014 godine, dužine 28 metara i širine 7 metara. Kapacitet je 70 sedećih mesta u moderno opremljenom salonskom delu, koji poseduje barski deo, veliki LCD monitor visoke rezolucije sa savremenim zvučnim sistemom. Brod je opremljen ležaljkama koje se nalaze na gornjoj sunčanoj palubi. Ručak se servira kao bife-švedski sto. Tehničke karakteristike broda omogućavaju plovidbu prema programu u navedenom trajanju.